शराब पीकर रोज पीटता था पति, निगला जहरीला पदार्थ
बठिंडा| शहरके प्रताप नगर में पति द्वारा रोज-रोज शराब पीकर मारपीट करने से तंग आने पर एक महिला ने सुबह जहरीला पदार्थ निगल लिया, जिसे तुरंत लोगों ने सिविल अस्पताल में भर्ती करवाया। जानकारी के मुताबिक प्रताप नगर की गली नंबर 20 में इकट्ठे लोगों ने बताया कि महिला वीरपाल को उसका पति तरसेम लाल रोजाना शराब पीकर पीटता था। इस कारण वह पिछले कुछ दिनों से बेहद परेशान थी और बीती रात तरसेम ने वीरपाल की फिर से बेरहमी से पिटाई की। इस कारण उसने सुबह जहरीला पदार्थ निगल लिया, पति सुबह से घर से बाहर था तो गली में लोगों ने महिला को सिविल अस्पताल पहुंचाया, यहां से हालत गंभीर होने पर उसे निजी अस्पताल में भर्ती करवाया गया। वही इस मामले में थाना कैनाल कालोनी की पुलिस जांच में जुट गई है। इस संबंधी बठिंडा के एसपी सिटी बलराज सिंह सिद्धू ने बताया कि मामला उनके ध्यान में है। पुलिस मामले की जांच कर रही है। अगर कोई दोषी हुआ तो पुलिस उसके खिलाफ सख्त एक्शन लेगी।
hin_Deva hin_Deva